OzLabs/hebrew-wiki-articles huggingface dataset:
עקיבא ליברכט

עקיבא ליברכט (22 בנובמבר 1876 - 3 במרץ 1958) היה מחלוצי היישוב ומראשוני מתיישבי פתח תקווה. ליברכט היה ראש ועד פתח תקווה (1912-1913), חבר בוועד הלאומי כנציג האיכרים וראש הוועד הראשון של כפר סבא.

== ביוגרפיה ==
ליברכט נולד בירושלים בו' בכסלו תרל"ז (1876) לאביו מאיר שמעון שהיה עסקן ולאמו הניה. בילדותו למד תורה בחדר, ושפות ומדעים ממורים פרטיים. בגיל 15 יצא לגרמניה למטרות רפואיות ולשם השתלמות. בגרמניה קיבל שיעורים פרטיים מבני משפחתו ולאחר מכן היה מזכירו הפרטי של הרב עזריאל הילדסהיימר ולמד בסמינר לרבנים שניהל הרב ולמד ליברכט מסחר בבית ספר תיכון בהנובר עוד הוסיף ללמוד חקלאות בגרמניה, למד את המקצוע בווינה והתמחה במיוחד בגידול דבורים.

בתרנ"ז חזר ליברכט ארצה, עת הוריו גרו בפתח תקווה ואביו ניהל את משק לחמן במושבה. באותה שנה נשא לאישה את שושנה גוטליב, ואביו הקים לו את משק הדבורים הראשון בארץ. מאוחר יותר אביו העביר לו את ניהול המשק.

בשנים 1906–1907 הקים ליברכט את החברות "סגולה" ו"מוריה" לפרדסנות, וחברה לשאיבת מים מהירקון בנוסף, הקים את היקב "נחלת צבי".

ליברכט היה עסקן ותרם למושבה פתח תקווה באותן השנים. הוא נבחר לוועד בית הספר של הברון רוטשילד (בעשור השני של המאה ה-21, בי"ס פיק"א), העלה את הרמה הלימודית ותרם מכספו לשיפוץ בית הספר.

ביתו של ליברכט היה אחד מהבתים התרבותיים במושבה. כך מתארת את הבית הסופרת אסתר ראב:

בשנת 1903, אחרי רכישת אדמות כפר סבא על ידי הברון רוטשילד (לאחר ניסיון ההתיישבות הכושל הראשון), רוטשילד מכר את רובן למתיישבי פתח תקווה וביניהם ליברכט עד מהרה הפך ליברכט לראש הוועד הראשון של כפר סבא (שמקום מושבו היה בפתח תקווה).

בשנים 1912–1913 היה ראש ועד המושבה, ובתקופות שונות חבר הוועד, חבר ועדות שונות וראש המועצה.

במלחמת העולם הראשונה (1914–1918) ליברכט היה קבלן עצים להסקת הרכבות הצבאיות. לעבודה זו גייס יהודים רבים וכך עזר להם להשתחרר מהלחימה בחזית. במהלך המלחמה, בשנת 1917, השתתף במשלחת לחזית קרב עזה הראשון כדי לעודד ולשפר את מצבם של היהודים בחזית.

במאורעות תרפ"א וכמה שנים לאחר מכן היה ליברכט חבר בוועד הביטחון של פתח תקווה. ב-1923, שכנע יחד עם אברהם שפירא (זקן השומרים) את הנציב העליון הרברט סמואל לא לשחרר מהכלא את השייח' שאקר אבו כישכ (מנהיג מאורעות תרפ"א) עד אשר יתנצל שבטו ע"פ כללי הטקס הבדואים דאז.

בין השנים 1925–1930, היה ליברכט חבר בוועד הלאומי כנציג האיכרים

משנת 1944 שימש כמנהל הארכיון לתולדות פתח תקווה.

ליברכט נפטר בי"א באדר תשי"ח (1958) ונקבר בבית הקברות סגולה.

רחוב בפתח תקווה נקרא על שמו של ליברכט, ורחוב אחר, על שם היקב שהקים: "נחלת צבי". אזור התעשייה "סגולה" בעיר נקרא על שם החברה שהקים ליברכט.

== קישורים חיצוניים ==
* [https://web.archive.org/web/20180808031837/http://www.ptarchive.co.il/he/ArchiveItem.aspx?t=3&p=59&iid=75 ליברכט עקיבא], באתר האינטרנט של הארכיון לתולדות פתח תקווה

== הערות שוליים ==

2018 03
קטגוריה:ראשי ועד המושבה פתח תקווה
קטגוריה:פתח תקווה: מייסדים
קטגוריה:אישים הקבורים בבית הקברות סגולה
קטגוריה:ישראלים שנולדו ב-1876
קטגוריה:ישראלים שנפטרו ב-1958
ברוך שמשון הגר

הרב ברוך שמשון הגר (ביידיש: האגער; נולד בז' בשבט ה'תשכ"ד, 21 בינואר 1964) הוא האדמו"ר מוויז'ניץ מונסי בבית שמש, והאדמו"ר המרכזי של חסידות ויז'ניץ מונסי בישראל.

==ביוגרפיה==
אמשינאוו]]
נולד בארצות הברית לרבי מרדכי הגר מוויז'ניץ מונסי, ולסימא מירל, בת הרב יעקב יוסף טברסקי, האדמו"ר מסקווירא. בשנת ה'תשמ"ג נישא למרים, בתו של בן דודו רבי ישראל הגר, האדמו"ר הנוכחי מוויז'ניץ. לאחר נישואיו עבר להתגורר בקריית ויז'ניץ בישראל קרוב לחמיו. מספר שנים לאחר מכן מונה לרבם של חסידי אביו בבני ברק בבית הכנסת ברחוב מלצר. בתחילת שנות ה'תש"ס פתח בית מדרש של החסידות בעיר בית שמש, ובהמשך העתיק את מקום מגוריו לשם. במקביל הגיע פעמים רבות לשבות בבני ברק. באלול תשע"ד פתח ישיבה קטנה בבית שמש.

דודו וסב אשתו הרב משה יהושע הגר מוויז'ניץ נהג להתכתב עמו בנושאים תורניים.

עם פטירת אביו בכ"ט באדר ה'תשע"ח, הוכתר לכהן כממלא מקום אביו בעיר בית שמש ולו מאות חסידים. לאחר התמנותו לאדמו"ר הצהיר כי הוא ממשיך במנהג אביו ומתנגד שיצלמו אותו.

בשנת תשע"ו הקים ישיבה קטנה בבית שמש, בראשות הישיבה עומד אחיינו חיים מאיר רוטנברג. בשנת תש"פ פתח ישיבה גדולה.

בשנת תש"פ נחנך בניין בית המדרש הגדול של החסידות בבית שמש.

==צאצאיו==
*מרגלית, נשואה לבן דודה הרב ישראל הגר, ראש ישיבת "בנין אבות - ויז'ניץ קיימישא" ובן הרב מנחם מנדל הגר, האדמו"ר מוויז'ניץ בקייאמישא לייק.
*ציפורה ברכה, נשואה לבן דודה הרב חיים מאיר, ראש ישיבת ויז'ניץ בוויליאמסבורג, בן הרב יצחק יוחנן הגר, האדמו"ר מוויז'ניץ בוויליאמסבורג.
*בריינא פריידא, נשואה לבן דודה הרב ישראל טברסקי, רב בית המדרש "אהבת שלום" ויז'ניץ מונסי בבני ברק ור"מ בישיבת "תורת מרדכי - ויז'נץ בית שמש". בן הרב אברהם דב טברסקי, רב קהילת רחמסטריווקא במונסי, חתנו של רבי מרדכי מוויז'ניץ מונסי.
*טראנא, נשואה לרב שניאור זלמן ארנסטר, רב בית המדרש "תורת מרדכי" ויז'ניץ בית שמש ברמה ד'. נכדו של הרב זאב ארנסטר, רב קריית מאור חיים בירושלים, ונינו של הרב משה ארנסטר.
*חיים מאיר, בנו הגדול, עומד לימינו בהנהלת המוסדות. נשוי להינדא, בת הרב דוד משה רוזנבוים רבה של קהילת קרעטשניף ברחובות, בנו של הרב מנחם אליעזר זאב, האדמו"ר מחסידות קרעטשניף.
*יוחנן, ראש ישיבה בניו יורק. בזיווג ראשון היה נשוי לפיגא חיה, בתו של בן דודו ישראל שנייבאלג, נכדו של רבי מרדכי מוויז'ניץ מונסי. לאחר שנפטרה עקב סיבוכים בלידה נשא את אחותה טראנא.
*יוכבד, נשואה לשלמה יהודה זלמן לייב, בן הרב אליעזר ארנסטר, רב קריית מאור חיים בצפת.
*הינדא, נשואה לשמואל צבי, ראש החבורה של הקהילה באלעד. בנו של בן דודה הרב חיים מאיר הגר, נכדו של רבי מרדכי מוויז'ניץ מונסי.

== קישורים חיצוניים ==
* 

==הערות שוליים==

ברוך שמשון הגר
קטגוריה:אדמו"רים ישראלים
קטגוריה:בית שמש: אדמו"רים
קטגוריה:משפחת טברסקי
קטגוריה:ישראלים ילידי ארצות הברית
קטגוריה:ישראלים שנולדו ב-1964
דנה סומברג

דנה סומברג (נולדה ב-17 בינואר 1982) היא עיתונאית ומגישת טלוויזיה ישראלית.

==ביוגרפיה==
סומברג החלה את דרכה העיתונאית ברשת המקומונים "זמן מעריב". בהמשך שימשה ככתבת לענייני משטרה באזור תל אביב יפו בחדשות המקומיות של HOT ולאחר מכן שימשה ככתבת של הערוץ הראשון לענייני משפט בתל אביב עד 2008.

ב-2008 הצטרפה לחברת החדשות, שם שימשה ככתבת לענייני פלילים, וסיקרה פרשיות מרכזיות במהדורה המרכזית. ב-2010 עברה לתפקיד כתבת לענייני תחבורה ותעופה, ובמקביל לקחה חלק בתוכנית "עובדה" שהופקה על ידי "קשת", וצולמה באולפני חברת החדשות. בתפקידה היא סיקרה נושאים חברתיים, וכן ערכה סדרות של כתבות בנושא החנייה ברשויות המקומיות, ניצול קשישים ובמיוחד ניצולי שואה.

באוגוסט 2012 עברה מחברת החדשות אל חברת בטר פלייס שם שימשה כדוברת החברה, אולם עזבה את התפקיד לאחר שלושה חודשים בלבד, אחרי שהחברה נקלעה לקשיים כלכליים.

ב-2013 שימשה ככתבת לענייני צרכנות וכלכלה לתוכנית "רשת כלכלית" של הזכיינית רשת, וכשנה לאחר מכן שימשה ככתבת הצרכנות של התוכנית "הבוקר של קשת", בזכיינית המתחרה "קשת", במסגרת שידורי ערוץ 2.

בין השנים 2014–2017 הייתה כתבת מדינית של העיתון מעריב.

ב-2017 החלה להגיש את התכנית "לפני כולם" ששודרה בערוץ 20, ומ-25 במרץ 2018 עד לדצמבר 2018 הגישה ארבע פעמים בשבוע את מהדורת החדשות המרכזית של ערוץ 20. בין דצמבר 2018 ועד ליולי 2019 הגישה את התכנית "כולם ב-20". ביולי 2019, שימשה ככתבת בתוכנית "ברקוד" בערוץ 13.

סומברג נתבעה ביחד עם חברת ערוץ יהודי ישראלי בע"מ הבעלים של עכשיו 14, ויורם כהן עורך מהדורת החדשות, על ידי דמיטרי אפרצב ראש מועצת קצרין על דברים שהיא אמרה במהדורת המרכזית של עכשיו 14 ביחס לארפצ'ב במערכת הבחירות לראשות המועצה בשנת 2018. הדיווח היה של אלירן טל במהדורה המרכזית של הערוץ בה נטען שמועמדת לראשות המועצה הותקפה על ידי פרסומים גזעניים מהמתחרה שלה. בפסק דין שפורסם ביוני 2023 נמסר, שחברת ערוץ יהודי ישראלי תפצה את ארפצ'ב בסך של 21,000 ש"ח בגין פרסום לשון הרע.

כיום משמשת סומברג כמנהלת השיווק של חברת אקסנצ'ר בישראל.

== חיים אישיים ==
ב-2009 נישאה לאיש העסקים אמיר לייטרסדורף, ממנו התגרשה. אם לבת.

==קישורים חיצוניים==

* 
* [http://www.maariv.co.il/Author/Dana-Somberg הטורים של דנה סומברג] באתר מעריב.
* [https://www.20il.co.il/tag/%D7%93%D7%A0%D7%94-%D7%A1%D7%95%D7%9E%D7%91%D7%A8%D7%92/ דנה סומברג] באתר ערוץ 20
* 
* 
* 

==הערות שוליים==

קטגוריה:סגל ערוץ 20
קטגוריה:סגל מעריב
קטגוריה:סגל חברת החדשות
קטגוריה:כתבים פליליים
קטגוריה:מגישות חדשות ישראליות
קטגוריה:מגישי חדשות ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:ישראליות שנולדו ב-1982
קטגוריה:ישראלים שנולדו ב-1982
צב האטלס

משוחזר
צב האטלס (שם מדעי: Megalochelys atlas) הוא מין נכחד של צב קדום מתקופת המיוקן עד לפליסטוקן שחי לפני 3–12 מיליון שנה. הוא חי באזור של הודו ופקיסטן ומערבה, אולי אפילו עד מערב אירופה, והגיע מזרחה עד לאיים סולאווסי (באינדונזיה של ימינו) וטימור.

זה היה הגדול שבצבי היבשה שחיו מעולם. אורך השריון שלו עלה על שני מטר והיה באורך כללי של 2.5–2.7 מטרים. הוא שקל ארבעה טונות לפי החישובים המופרזים, אך על פי בדיקה של נפח השלד, מוערך שמשקלו היה קרוב יותר ל-1–2 טונות, ולא הרבה יותר. גם כך הוא היה גדול בהרבה מהגדולים בצבי היבשה המודרניים שהגדולים שבהם - צב אלדברה או צב גלאפגוס מגיעים עד למשקל 400 ק"ג.

ככל הנראה הוא נע בדומה לצבי הגלאפגוס עם רגליים שדומות לרגלי פילים, נע בכבדות לאיטו וניזון מעשבים.

==קישורים חיצוניים==

קטגוריה:בעלי חיים שתוארו ב-1844
קטגוריה:טקסונים שתוארו בידי יו פלקונר
קטגוריה:צבים יבשתיים
קטגוריה:מגה-פאונה של הנאוגן באירואסיה
קטגוריה:מגה-פאונה של הפליסטוקן באירואסיה
קטגוריה:צבים שחיו בנאוגן
קטגוריה:צבים שחיו בפליסטוקן
קטגוריה:מאובני טקסונים שתוארו ב-1844
טמנוספונדילים

Pelorocephalus
[[פלטיהיסטריקס.]]
[[סקלרוצפלוס.]]
טמנוספונדילים (שם מדעי: Temnospondyli) היא סדרה של דו-חיים קדומים. הם היו חלק מבני הקבוצה הפרפילטית לאבירנתודונטיה שהייתה שלב מקשר בין הדו-חיים המודרניים לזוחלים.

יצורים אלה היו מגוונים בגודלם ובמראם והם הסתגלו למגוון בתי גידול. הם פרחו בעיקר בתורים קרבון ופרם שבעידן הפלאוזואיקון וגם בתור הטריאס המוקדן שבמזוזואיקון. הם שרדו עד אחרי התקופה קרטיקון עליון אך נעלמו לאחר 120 מיליון שנה, בעיקר עקב תחרות עם הדינוזאורים והתנינים על מקומות מחיה.

יצורים אלה יכלו לחיות במגוון בתי גידול ביבשה, במים מתוקים וכמה מינים שחו סביב חופים. חלקם היו טורפים גדולים שדמו לתנינים ואחרים בעלי מבנה גוף מוזר ביותר. אחרים דמו לסלמנדרות הקיימות או לתולענים. לחלקם היה עור קשה וקוצני מעט. ככל הנראה כולם חזרו למים כדי להטיל ביצים. הגדול בבני קבוצה זו היה הפריונוסוכוס (Prionosuchus) שהיה גדול הדו-חיים אי-פעם.

למרות שהם קרובים לדו-חיים המודרניים, הם כנראה התפצלו מקבוצה אחרת. הדו-חיים המודרניים התפתחו מהקבוצה לפוספונדילים.

==מיון==
****על-משפחה Edopoidea
*****משפחה Cochleosauridae
*****משפחה Edopidae
*****משפחה Dendrerpetontidae
*תת-סדרה Euskelia
****על-משפחה Dissorophoidea
*****משפחה Amphibamidae
*****משפחה Branchiosauridae
*****משפחה Dissorophidae
*****משפחה Micromelerpetontidae
***על-משפחה Eryopoidea
*****משפחה Eryopidae - בה האירופס
*****משפחה Parioxyidae
*****משפחה Zatrachydidae
***קבוצה Limnarchia
****קבוצה Stereospondylomorpha
*****על-משפחה Archegosauroidea
*****משפחה Actinodontidae
*****משפחה Archegosauridae - בה הארכגוזאורוס
*****משפחה Intasuchidae
*****משפחה Sclerocephalidae
*תת-סדרה Stereospondyli
*****משפחה Peltobatrachidae
*****משפחה Lapillopsidae
*****משפחה Rhinesuchidae
*****משפחה Lydekkerinidae
***קבוצה Capitosauria
*****על-משפחה Mastodonsauroidea
*****משפחה Heylerosauridae
*****משפחה Mastodonsauridae
*****משפחה Stenotosauridae
**אינפרא-סדרה Trematosauria
*****על-משפחה Trematosauroidea - בה המיקרופוזאורוס
*****על-משפחה Metoposauroidea - בה המטופוזאורוס
*****על-משפחה Plagiosauroidea
*****על-משפחה Brachyopoidea
*****על-משפחה Rhytidosteoidea

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1888
קטגוריה:טקסונים שתוארו בידי קרל אלפרד פון זיטל
קטגוריה:מאובני טקסונים שתוארו ב-1888
ירחוני מלכותי

ירחוני מלכותי (שם מדעי: Lampris guttatus) הוא מין של דג גרם גדול ממשפחת הירחוניים השוכן באוקיינוס הפתוח. זהו הגדול שבדגי סדרתו, יחד עם דג משוט ענק.

== מאפיינים ==
הירחוני הוא דג גדול שדומה לדג השמש אך קטן יותר ובעל סנפירים קצרים יותר. הדג יכול להגיע להיקף של 2 מטר ולשקול מעל 270 ק"ג. הוא בעל מבנה עגלגל וסנפירים ופיו צבועים באדום עם גוף מנוקד בלבן, פלג גוף עליון כחול ופלג גוף תחתון כחול בהיר יותר. העיניים גדולות וצהובות. דג זה בעל יכולת לא רגילה לדגים לשמור על חום גוף קבוע.

הדג שוחה באוקיינוס והוא בעל תפוצה גלובלית, אך מעדיף את הימים הטרופיים ונפוץ הרחק מהחוף. ידוע על תפוצתו בעיקר בהוואי ובמערב אפריקה, בהם הוא מצוי במסעדות. הוא חי בעומק 50–500 מטר בחיפושים אחר דיונונים וקריל ולעיתים גם אחרי דגים קטנים.

==קישורים חיצוניים==

==הערות שוליים==

קטגוריה:בעלי חיים שתוארו ב-1788
קטגוריה:טקסונים שתוארו בידי מורטן תראן בריניך
קטגוריה:ירחוניים
קטגוריה:מגה-פאונה ימית
קרפיון סיאמי ענק

קרפיון סיאמי ענק (שם מדעי: Catlocarpio siamensis) הוא מין של דג גדול השייך למשפחת הקרפיוניים שבסדרת הקרפיונאים והוא מהווה את הגדול שבדגי הסדרה. הוא המין היחידי בסוגו.

דג זה נדיר מאוד בטבע ומצוי רק בנהרות האסייתיים של הודו-סין: מיי קלונג (Mae Klong), מקונג וצ'או פראיה. דג זה הגיע לרמה של סכנת הכחדה גבוהה עקב ציד בלתי חוקי ופגיעה בבית גידולו.

זהו הגדול שבקרפיונים והוא מגיע לאורך מקסימלי של 3 מטר ולמשקל מרבי של 300 ק"ג. ואולם עקב ציד ונדירות מעטים הפרטים הגדולים שנתפסים. רוב הדגים מגיעים לאורך 1.8 מטר ולמשקל של עד 150 ק"ג. הדג בעל קשקשים עבים בצבע שחור וראש מגודל. הוא נע לאיטו בזוגות וזולל עם פיו העגול אצות, פלנקטון, פירות שנפלו וצמחייה מימית ואולי גם יצורים קטנים.

הדגים הגדולים חיים בעומק הנהרות אך בתקופות שונות מגיעים לאזורים רדודים יותר כמו שפלי נהר, מפלים ואף יערות מוצפים. הצעירים גדלים בבריכות קטנות ובביצות עד שהם נעשים גדולים מדי להם.

==קישורים חיצוניים==

==הערות שוליים==

קטגוריה:בעלי חיים שתוארו ב-1898
קטגוריה:טקסונים שתוארו בידי ז'ורז' אלבר בולנז'ר
קטגוריה:קרפיוניים
קטגוריה:מקריני סנפיר יחידים בסוגם
קטגוריה:מגה-פאונה של אירואסיה
קטגוריה:תאילנד: דגי מים מתוקים
קטגוריה:בעלי חיים אוכלי-צמחים
אלתית גמלונית

טואולומי, קליפורניה.]]
אלתית גמלונית (שם מדעי: Oncorhynchus tshawytscha) היא מין של דג השייך למשפחת הסלמוניים.

זהו אחד מהגדולים שבדגי הסלמון. אורכו של דג בוגר 61–90 ס"מ ומשקלו 4.5–22.7 ק"ג. נתפסו מספר פרטים באורך 150 ס"מ ובמשקל 60 ק"ג. דג זה בעל מבנה גמלוני ועם ראש מונמך מעט בעל לסתות עליונות הפונות מעלה ומתעקלות מטה. צבע הסלמון בגב צהוב-אפרפר מנוקד והחלק האחורי של הבטן ורוד והראש בהיר. ישנם פרטים כהים יותר מהרגיל.

הסלמונים חיים רוב זמנם בצפון האוקיינוס השקט, אך עולים ליבשת כדי להשריץ. אוכלוסייה אחת נעה לעבר נהרות אמריקה הצפונית בין קליפורניה לאלסקה. אוכלוסייה אחרת נעה לעבר חופי אסיה מיפן עד לנהר פליבאם (Паляваам) שבסיביר.

להקות הסלמונים מושכים אחריהם טורפים הכוללים דובים, זאבים ועופות מים. הם מושכים גם דייגים המצמצמים את אוכלוסיית הדגים לאורך החופים. הסלמון הופץ על ידי האדם למדינות בהם הוא לא חי במקור כמו ניו זילנד, פטגוניה והימות הגדולות של ארצות הברית.

==קישורים חיצוניים==

* 

קטגוריה:בעלי חיים שתוארו ב-1792
קטגוריה:טקסונים שתוארו בידי יוהאן יוליוס וולבאום
קטגוריה:סלמונאים
קטגוריה:דגי האוקיינוס הארקטי
קטגוריה:מגה-פאונה של האוקיינוס השקט
קטגוריה:מגה-פאונה של האוקיינוס הארקטי
קטגוריה:ארצות הברית: דגים
קטגוריה:דגי ים ברוסיה
סלמון סיבירי

סלמון סיבירי (שם מדעי: Hucho taimen) הוא מין של דג ממשפחת הסלמוניים הנחשב לגדול שבסדרת הסלמונאים. הוא חי בנהרות של סיביר.

סלמון זה מצוי בנהרות הוולגה, פצ'ורה ומזרחה עד נהר יאנה (Yana River) בצפון, עד נהר אמור בדרום. ייתכן שהוא מצוי גם באזורים הארקטיים, בים הכספי או במונגוליה.

דג זה הוא הגדול שבמיני הסלמונים ואורכו מגיע ל-70–120 ס"מ ומשקלו ל-15–30 ק"ג בממוצע. אולם נתפסו פרטים בגודל של 180 ס"מ ומשקל 105 ק"ג. משקלו של הדג תלוי בגילו ובכמות המזון שהוא אוכל. דגים בני 55 יכולים לשקול מעל 40 ק"ג. צבעו אפור כהה עם סנפירים קצרים ולסת גדולה. 

דג זה מצוי בנהרות ובמים מתוקים ולא בים והוא אוכל דגים קטנים יותר.

==ראו גם==
*סלמון הדנובה - מין קרוב

==קישורים חיצוניים==

==הערות שוליים==

קטגוריה:בעלי חיים שתוארו ב-1773
קטגוריה:טקסונים שתוארו בידי פטר סימון פאלאס
קטגוריה:סלמונאים
קטגוריה:דגי מאכל
קטגוריה:מגה-פאונה של אירואסיה
קטגוריה:רוסיה: דגי מים מתוקים
קטגוריה:דגי מים מתוקים באזור הארקטי
אל-קאים באמר אללה

אל-קאים באמר אללה (בערבית: القائم بأمر الله, זה אשר עושה את מצוות אללה, מרץ או אפריל 893 – 17 במאי 946) הוא כינויו של 
אבו אל-קאסם מוחמד בן אל-מהדי אל-קאים באמר אללה (בערבית: ابو القاسم محمد بن المهدي القائم بأمر الله, שהיה הח'ליפה השני בשושלת הפאטמית, ושלט משנת 934 עד שנת 946. הוא האימאם ה-12 על פי הזרם האסמאעילי.

== ביוגרפיה ==
אל-קאים באמר אללה נולד בסלמיה שבסוריה בשנת 893, בשם עבד א-רחמאן. לאחר שאביו, עוביד אללה אל-מהדי באללה, עלה לשלטון, הוכרז אבו אל-קאסם כיורש העצר המיועד בשנת 912, ועזר לדכא את ניסיונות המרד.

אל-קאים באמר אללה הוביל את ההתנגדות לבית עבאס, אשר נתפסו כרודנים, במערכות שהתרחשו הן בין השנים 914–915 ובין השנים 919–921.

בשנת 934 ירש אל-קאים באמר אללה את השלטון מאביו, והוכתר כח'ליפה.

תחת הנהגתו, האימפריה של השושלת הפאטמית הפכה לכוח החשוב והמוביל באגן הים התיכון.

בין השנים 944–947, האימפריה נכנסה למשבר, כאשר פרץ מרד הח'וארג' בהנהגתו של אבו יזיד.

למרות המרד הקשה, הצליח אל-קאים באמר אללה לשמור על השלטון ועל אחדות האימפריה, אך הוא נפטר ב-17 במאי 946, בטרם דוכא המרד לחלוטין.

לאחר פטירתו, תפס את מקומו והמשיך את דרכו בנו, אלמנצור באללה אלפאטמי.

== הערות שוליים ==

קטגוריה:האימאמים האסמאעילים
קטגוריה:ילידי 893
קטגוריה:נפטרים ב-946
וולוו סדרה 300

וולוו סדרה 300 (באנגלית: Volvo 300 Series) היא מכונית משפחתית קומפקטית, מתוצרת יצרנית הרכב ההולנדית VDL Nedcar אשר הייתה חברת בת של יצרנית הרכב השוודית וולוו, ויוצרה בין השנים 1976–1991.

הפירוש הקלאסי של "וולוו" ל"סדרה 300": 4 צילינדרים, 3 דלתות.

"סדרה 300" כוללת את "סדרת 340" ("סדרה 343" (3 דלתות), את "סדרה 345" (5 דלתות) ואת "סדרת 360" (מנועי 2 ליטר).

יוצרו 1,086,405 יחידות.

==תצורות==
* 3 דלתות - סלון
* 4 דלתות - האצ'בק
* 5 דלתות - האצ'בק

==דגמים לפי שנות ייצור==
* וולוו 343/345 - יוצר בין השנים 1976-1982
* וולוו 340 - יוצר בין השנים 1982-1991
* וולוו 360 - יוצר בין השנים 1982-1989

==דגמים==

==תאוצות==
* תאוצה בין 0-100 קמ"ש היא 14.9 שניות (דגם מנוע 1,397 סמ"ק)
* תאוצה בין 0-100 קמ"ש היא 12.5 שניות (דגם מנוע 1,986 סמ"ק המפיק 95 כ"ס)
* תאוצה בין 0-100 קמ"ש היא 10.5 שניות (דגם מנוע 1,986 סמ"ק המפיק 116 כ"ס)
* תאוצה בין 0-100 קמ"ש היא 20.0 שניות (דגם מנוע דיזל 1,596 סמ"ק)

== תמונות ==
<gallery mode="packed" heights="120">
קובץ:Volvo 300 Series Amsterdam.jpg | "וולוו 340"
קובץ:Volvo340.jpg | "וולוו 340", 5 דלתות
קובץ:Volvo 340 dashboard.JPG | "וולוו 340" 
קובץ:1980 Volvo 343 DL (11712684673).jpg | "וולוו 343" דגם "DL" 
קובץ:Volvo 340 1.7 engine.JPG | מנוע 1,700 סמ"ק "וולוו 340"
קובץ:Volvo 360 GTL.JPG | "וולוו 360" דגם "GTL", בתצורת 5 דלתות
קובץ:Volvo 360 GLE labelled.jpg | "וולוו 360" דגם "GLE"
קובץ:Volvo 360 (5966874584).jpg | "וולוו 360", בתצורת 3 דלתות 
קובץ:1985-1988 Volvo 360 GLT 5-door hatchback (2011-01-13).jpg | "וולוו 360", דגם "GLT" בתצורת 5 דלתות
קובץ:Volvo 360 GTL.JPG | "וולוו 360" דגם "GTL"
</gallery>

==ראו גם==
* וולוו
* וולוו ÖV4
* וולוו 144

== קישורים חיצוניים ==

* 
* 
* 
* 
* 
* 

== הערות שוליים ==

300
קטגוריה:מכוניות משפחתיות
קטגוריה:דגמי מכוניות שהושקו ב-1976
קטגוריה:מכוניות שוודיות
אבן הירח (סרט, 1996)

אבן הירח (באנגלית: The Moonstone) היא מיני-סדרה טלוויזיונית משנת 1996 המבוססת על הרומן באותו שם מאת וילקי קולינס, בכיכובם של גרג וייז וקילי הוז.

==תקציר עלילה==
רייצ'ל ורינדר מקבלת במתנה ליום הולדתה יהלום יקר ערך. באותו לילה נגנב היהלום מהמגרה שבחדרה. החשד נופל על להטוטנים הודים שהופיעו במקום בערב הקודם, כמו גם על המשרתים, בני הבית ואורחיהם ואפילו רייצ'ל עצמה נחשדת.

==צוות השחקנים==
* גרג וייז – פרנקלין בלייק
* קילי הוז – רייצ'ל ורינדר
* טרנס הרדימן – קולונל סר ג'ון הרדקאסל
* פיטר ווהן – גבריאל בטרג'
* פטרישה הודג' – ליידי ג'וליה ורינדר
* אנטוני שר – סרג'נט קאף
* אנטון לסר – עזרא ג'נינגס
* פול ברוק – ד"ר קנדי
* סקוט הנדי – גודפרי אייבלווייט
* לזלי שארפ – רוזנה ספירמן

==קישורים חיצוניים==

==הערות שוליים==

קטגוריה:סרטים המבוססים על אבן הירח
קטגוריה:סדרות טלוויזיה בריטיות שעלו לשידור בשנות ה-1990
קטגוריה:מיני-סדרות טלוויזיה
אליפות העולם בכדורסל עד גיל 21

אליפות העולם בכדורסל עד גיל 21 היא תחרות שאורגנה על ידי פיב"א. בתחילה נקראה האליפות "אליפות העולם בכדורסל לגיל 22 ומטה", אך בדצמבר 1998 שונה הגיל המקסימלי ל-21 ושמה של האליפות שונה ל"אליפות העולם לצעירים". בשנת 2004 שונה שמה לשם הנוכחי. לאחר האליפות בשנת 2005 הוחלט בפיב"א על ביטול קטגוריית הגיל.

==נבחרות מנצחות לפי אליפות==
{| class="wikitable" style="font-size:90%; width: 65%; text-align: center;"
|- 
!rowspan=2 width=5%|שנה
!rowspan=2 width=10%|מארחת
!width=1% rowspan=6 bgcolor=ffffff|
!colspan=3|גמר
!width=1% rowspan=6 bgcolor=ffffff|
!colspan=3|מקומות 3-4
|- bgcolor=#EFEFEF
!width=15%|אלופה
!width=9%|תוצאה
!width=15%|סגנית
!width=15%|מקום שלישי
!width=9%|תוצאה
!width=15%|מקום רביעי
|- 
|1993
|<br/>ואיאדוליד
| ארצות הברית
|87–73
| צרפת
| ברזיל
|79–76
| איטליה
|- 
|1997
|<br/>מלבורן
| אוסטרליה
|88–73
| פוארטו ריקו
| יוגוסלביה
|84–72
| ארגנטינה
|- 
|2001
|<br/>סאיטאמה
| ארצות הברית
|89–80
| קרואטיה
| ארגנטינה
|87–82
| הרפובליקה הדומיניקנית
|- 
|2005
|<br/>מאר דל פלאטה
| ליטא
|65–63
| יוון
| קנדה
|79–74
| אוסטרליה
|}

==טבלת מדליות==
{| class="wikitable sortable" style="text-align=center;"
|-
! style="font-weight:bold;"|דירוג
! style="font-weight:bold;"|נבחרת
! style="background:gold; font-weight:bold;"|זהב
! style="background:silver; font-weight:bold;"|כסף
! style="background:#cc9966; font-weight:bold;"|ארד
!style="font-weight:bold;"|סך הכול
|-
|1||align=right| ||2||0||0||2
|-
|rowspan=2|2||align=right|||1||0||0||1
|-
|align=right|||1||0||0||1
|-
|rowspan=4|4||align=right|||0||1||0||1
|-
|align=right|||0||1||0||1
|-
|align=right|||0||1||0||1
|-
|align=right|||0||1||0||1
|-
|rowspan=4|8||align=right|||0||0||1||1
|-
|align=right|||0||0||1||1
|-
|align=right|||0||0||1||1
|-
|align=right|||0||0||1||1
|}

קטגוריה:אליפות העולם בכדורסל
כדורסל עד גיל 21
קטגוריה:תחרויות כדורסל לא פעילות
קטגוריה:תחרויות כדורסל לנוער וצעירים
הוא ידע שהוא צודק (מיני-סדרה)

הוא ידע שהוא צודק (באנגלית: He Knew He Was Right) היא מיני-סדרה של ה-BBC משנת 2004, עיבוד טלוויזיוני לרומן באותו שם מאת אנתוני טרולופ. הבמאי הוא טום ווהן והתסריטאי הוא אנדרו דייוויס. במיני-סדרה מככבים אוליבר דימסדייל, לורה פרייז'ר וביל ניי. השידור המקורי ב-BBC היה של ארבעה פרקים בני שעה.

==תקציר עלילה==
הסדרה מתארת את כישלון הנישואים הנגרם מקנאה מוגזמת של הבעל, שמחמירה בשל עקשנותה של האישה.

==צוות השחקנים==
* אוליבר דימסדייל – לואיס טרווליאן
* לורה פרייז'ר – אמילי טרווליאן
* אנה מאסי – מיס סטנבורי
* ביל ניי – קולונל אוסבורן
* ג'פרי פאלמר – סר מרמדוק ראולי
* כריסטינה קול – נורה ראולי
* ג'רלדין ג'יימס – ליידי ראולי
* ג'יין לפוטייר – ליידי מילבורו
* ריי קולטהרד – מר גלסקוק
* מגי אולרנשו – מרתה
* סטיבן קמפבל מור – יו סטנבורי
* קרוליין מרטין – דורותי סטנבורי
* איימי מרסטון – פריסילה סטנבורי
* ג'ואנה דייוויד – גברת סטנבורי
* ברברה פלין – גברת פרנץ'
* אנה-לואיז פלאומן – קרוליין ספלדינג
* דייוויד טננט – מר גיבסון
* ג'ון אלדרטון – מר אאות'וז
* פנלה וולגר – ארבלה פרנץ'
* קלאודי בלקלי – קמילה פרנץ'
* מת'יו גוד – ברוק בורג'ס
* שינייד מתיוס – מרי

==קישורים חיצוניים==
* 

* [http://www.bbc.co.uk/programmes/p00kjz5r "הוא ידע שהוא צודק"] באתר ה-BBC

==הערות שוליים==

קטגוריה:סרטים מבוססי ספרים
קטגוריה:סדרות טלוויזיה בריטיות שעלו לשידור בשנות ה-1990
קטגוריה:מיני-סדרות טלוויזיה
אנטון אלויס, נסיך הוהנצולרן-זיגמרינגן

אנטון אלויס, נסיך הוהנצולרן-זיגמרינגן (בגרמנית: Karl von Hohenzollern-Sigmaringen; 20 ביוני 1762 - 17 באוקטובר 1831), היה נסיך הוהנצולרן-זיגמרינגן בין השנים 1785–1831.

==ביוגרפיה==
אנטון אלויס נולד ב-20 ביוני 1762 בזיגמרינגן, לקרל פרידריך, נסיך הוהנצולרן-זיגמרינגן וליוהנה, רוזנת הוהנצולרן-הרנברג, בתם של פרנץ וילהלם, רוזן הוהנצולרן-הרנברג ומריה קתרינה, רוזנת ואלדבורג-צייל. 

אנטון אלויס נולד במהלך מלחמת שבע השנים, וגדל בעיקר בברז'-הרנברג, האחוזה ההולנדית של אמו, מכיוון שאביו השתתף במלחמה. מאוחר יותר הוא התחנך באוניברסיטאות פרייבורג, היידלברג ואינגולשטאדט. ב-13 באוגוסט 1782 התחתן אנטון אלויס עם אמליה צפירינה, נסיכת זאלם-קירבורג, בתם של פיליפ יוזף, נסיך זאלם-קירבורג ומריה תרזה, נסיכת הורנס, ממנה נולדו לו שני ילדים.

בשנת 1785 מת אביו קרל פרידריך, נסיך הוהנצולרן-זיגמרינגן, ואנטון אלויס עלה לשלטון במקומו. שנתיים לאחר מכן, מתה אף אמו, ואנטון אלויס ירש את נחלותיה בהולנד. בשנת 1789 התקיימה מהפכת הבראנט בארצות השפלה האוסטריות, אשר אנטון אלויס עקב אחריה בדריכות בשל רכושו שם. בשנת 1790 עלה לשלטון לאופולד השני, קיסר האימפריה הרומית הקדושה, ואנטון אלויס מונה ללורד צ'מברלין. עם פרוץ מלחמות המהפכה הצרפתית נמלט אנטון אלויס לווינה, אליה חזר שוב בשנת 1796. באותה שנה, צרפת סיפחה מגרמניה את השטחים שממערב לריין, ובעקבות כך איבד אנטון אלויס את כל אחוזותיו ההולנדיות בשנת 1802. כפיצוי הוא קיבל את השטח של גלאט בצפון היער השחור, ואת המנזרים העתיקים של אינזיגקופן, ביורון והולזן. בשנת 1806 הצטרפה הנסיכות לקונפדרציה של הריין, ובשנת 1815 הצטרפה הנסיכות לקונפדרציה הגרמנית.

ב-17 באוקטובר 1831 מת אנטון אלויס בזיגמרינגן, ובנו קרל, נסיך הוהנצולרן-זיגמרינגן עלה לשלטון במקומו.

==משפחתו==
ב-13 באוגוסט 1782 התחתן אנטון אלויס עם אמליה צפירינה, נסיכת זאלם-קירבורג, בתם של פיליפ יוזף, נסיך זאלם-קירבורג ומריה תרזה, נסיכת הורנס, ממנה נולדו לו שני ילדים:
* בן (1783)
* קרל, נסיך הוהנצולרן-זיגמרינגן (1785–1853), התחתן עם מארי אנטואנט מירא, ולאחריה התחתן עם קתרינה, נסיכת הוהנלוהה-ואלדנבורג-שילינגספירסט

==אילן יוחסין==

==קישורים חיצוניים==

קטגוריה:נסיכים גרמנים
קטגוריה:בית הוהנצולרן
קטגוריה:גרמנים שנולדו ב-1762
קטגוריה:גרמנים שנפטרו ב-1831
פושקש ארנה

פושקש ארנה (בהונגרית: Puskás Aréna) הוא אצטדיון כדורגל הממוקם בבודפשט, בירת הונגריה, המונה 67,889 מקומות ישיבה. האצטדיון נקרא על שם פרנץ פושקש, גדול שחקני נבחרת הונגריה בכל הזמנים.

האצטדיון נבנה על חורבותיו של האצטדיון הלאומי הקודם של הונגריה, שנחנך ב-1953 ונקרא במקור "אצטדיון העם", עד שבשנת 2002 שונה שמו ל"אצטדיון פרנץ פושקש". בשנת 2017 נהרס האצטדיון לטובת בניית האצטדיון הלאומי החדש, אשר נחנך ב-15 בנובמבר 2019 במשחק ידידות בין הונגריה ל, אשר הסתיים בניצחונה של אורוגוואי בתוצאה 2-1.

האצטדיון נבחר להיות אחד מהאצטדיונים שאירחו את יורו 2020 שנפרס ברחבי אירופה.

עתיד לארח את גמר ליגת האלופות לעונת 2025/26

== גלריה ==
<gallery>
קובץ:Puskás Aréna 01.jpg|משחק החניכה של האצטדיון
קובץ:Puskás Aréna 04.jpg|מראה חזית האצטדיון מוארת בתאורת LED
קובץ:Puskás Aréna 02.jpg|מראה אווירי של האצטדיון וסביבתו
</gallery>

==קישורים חיצוניים==

* [https://www.uefa.com/uefaeuro-2020/event-guide/budapest/stadium/info/ פושקש ארנה] באתר יורו 2020

קטגוריה:בודפשט: מבנים
קטגוריה:בודפשט: ספורט
פרנץ פושקש
קטגוריה:אצטדיוני גמר הליגה האירופית
יחס גובה-רוחב (תמונה)

השוואה בין יחסי גובה-רוחב שונים
יחס גובה-רוחב (או לעיתים: יחס רוחב-גובה) של תמונה מתאר את היחס בין גובה התמונה ובין רוחב התמונה. מקובל לסמן את יחס הגובה-רוחב כשני מספרים, המופרדים זה מזה באמצעות נקודתיים, למשל: 16:9, 4:3, 2.4:1 וכדומה.

==דוגמה==
ביחס הגובה-רוחב 16:9 גובה התמונה יהיה בדיוק 9/16 (= 0.5625) מרוחב התמונה.

אפשר לומר שהמספר 9 מציין את גובההּ של התמונה ביחידת מידה שרירותית, ואז המספר 16 יציין את הרוחב שלה באותה יחידת מידה, אך אין זה משנה מהו גודלהּ של התמונה ("קטנה" או "גדולה", במונחים איכותניים) – אלא שמתקיים בה יחס גובה-רוחב זה.

למשל: מכיוון שמתקיים <math>\frac{16}{9} = \frac{16\cdot1.5}{9\cdot1.5}=\frac{24}{13.5}</math>. אז אם רוחב של תמונה (ביחס הגובה-רוחב 16:9) הוא 24 סנטימטר, אז גובההּ יהיה 13.5 סנטימטר.

==יחסים נפוצים במדיה==

==ראו גם==
* יחס גובה-רוחב (גאומטריה)

==קישורים חיצוניים==

קטגוריה:יחסים
קטגוריה:טכנולוגיה תקשורתית
SIN R1

SIN R1 היא מכונית על, בתצורת מכונית ספורט, מתוצרת יצרנית רכבי העל הבולגרית SIN Cars אשר הושקה בתערוכת המכוניות הבינלאומית בז'נבה בשנת 2015 (גרסה סדרתית).

בשנת 2013 הוצג הדגם SIN R1 כמכונית קונספט בפסטיבל המהירות של גודווד

הדגם נבנה ב-2 תצורות שונות: כ"מכונית על" (לנסיעות ברחבי הארץ) וכ"מכונית מרוץ" (מודל "Sin R1 GT4")

מטה היצרן SIN Cars מוקם ברוסה (בולגריה), ובמינכן (גרמניה).

==מרוצי מכוניות SIN R1==
דגם SIN R1, דגם המרוץ Sin R1 GT4 נטל חלק במרוץ מכוניות "קטגוריה AM" בסדרות "European GT4 series 2/2" שנערכו באוסטריה.

בסלובקיה נהג המרוצים איוואן וולצ'קוב נהג לראשונה בדגם המרוץ Sin R1 GT4.

בסופיה הגיע הדגם למקום השמיני.

==SIN R1==
 
* שני מושבים
* תצורת שתי דלתות צד קדמיות, סימטריות (ימנית ושמאלית) מסוג "Scissor doors" 
* גוף עשוי מסיבי פחמן
* קונסולה (מערכת הפעלה) מרכזית ייחודית
* מזגן ומערכת בידור הנשלטת בעזרת מסך מגע
* כנף אחורית נשלטת חשמלית 
* מערכת פליטה ספורטיבית
* תאוצה בין 0-100 קמ"ש היא 2.5 שניות (מנוע 6,162 סמ"ק המפיק 650 כ"ס)
* מחיר היחידה - 179,900 אירו (נכון לשנת 2016)

==דגמי SIN R1==
* 450
* 550
* 650

==לקריאה נוספת==
* [http://www.autosport.co.il/67683/%D7%9E%D7%9B%D7%95%D7%A0%D7%99%D7%AA-%D7%94%D7%A2%D7%9C-sin-r1-%D7%AA%D7%95%D7%A6%D7%92-%D7%A8%D7%A9%D7%9E%D7%99%D7%AA-%D7%91%D7%AA%D7%A2%D7%A8%D7%95%D7%9B%D7%AA-%D7%A4%D7%A8%D7%A0%D7%A7%D7%A4%D7%95/ מכונית-העל Sin R1 תוצג רשמית בתערוכת פרנקפורט] ("אוטו ספורט", רועי אלקיים, 15 ביולי 2015)

==קישורים חיצוניים==

* 
* 
* 

==הערות שוליים==

קטגוריה:מכוניות ספורט
קטגוריה:מכוניות על
קטגוריה:מכוניות מרוץ
קטגוריה:מכוניות עשויות סיבי פחמן
קטגוריה:דגמי מכוניות שהושקו ב-2015
קטגוריה:כלי רכב המיוצרים בבולגריה
קטגוריה:מכוניות מנוע מרכזי
רבי לויטס איש יבנה

רבי לויטס איש יבנה היה תנא שזמנו אינו ידוע. התגורר ביבנה. מוזכר פעם אחת במשנה, ופעמים נוספות במדרש פרקי דרבי אליעזר. 

== שמו ==
לפי חלק מהדעות, שמו היה "לוי", והכינוי "לויטס" הוא הטיה יוונית של השם. רבי דוד הנגיד כתב, שהסיומת "טס" מרמזת על היותו חבר בסנהדרין, ומתרגם ספרו לעברית, ר' בן ציון קרינפיס, הסביר את כוונתו, ש"טס" בגימטריה 69, שהם החברים הנוספים בסנהדרין מלבדו. 

== זמנו ==
רבי אברהם זכות בספר יוחסין כתב כי לא ניתן לזהות את זמנו של רבי לויטס איש יבנה, וכן כתב הרב רפאל הלפרין, ואף הרב אהרן הימן לא הכריע בשאלה זו. 

לעומתם, רבי דוד לוריא, במבואו לפרקי דרבי אליעזר, שיער מכך שרבי לויטס הובא במשנה בין מאמרו של בן עזאי לבין מאמרו של רבי יוחנן בן ברוקה, שרבי לויטס חי בימיהם, כלומר בדור השלישי לתנאים, וכך הסיקו חוקרים ופרשנים נוספים, בהם מרדכי מרגליות.

== אמרותיו ==
בכל ששת סדרי המשנה מובאת בשמו אמרה אחת: 
.

בפרקי דרבי אליעזר מובאים מספר מאמרים בשמו: 
*"רבי לויטס איש יבנה אומר: כל הבאים אל התיבה הפריש זכרים מן הנקבות, שנאמר (): 'ויבוא נח ובניו, ואשתו ונשי בניו', הרי זכרים בצד אחד ונקבות בצד אחד, וכשיצאו העמיד זכרים בצד נקבות, שנאמר (): 'צא מן התבה אתה ואשתך ובניך ונשי בניך אתך, הרי איש ואשתו"
*"רבי לויטס איש יבנה אומר: ככתר זה שהוא הידור בראשו של מלך, כך השיבה הדר וכובד לזקנים, שנאמר (): 'תפארת בחורים כוחם, והדר זקנים שיבה'"
*"אם אין מצורעת מרוקקת בפני, אינו מתרפא, ואם אין אביו של מצורע רוקק בפניו אינו מתרפא, שנאמר (): ויאמר ה' אל משה ואביה ירק ירק בפניה הלא תכלם שבעת ימים".

== קברו ==
מקום קבורתו לא נזכר בספרות חז"ל, אמנם רבי חיים ויטאל (מקובל בולט מהמאה ה-16), טען בשם רבו האר"י, כי רבי לויטס קבור בהר חוקאב, סמוך לעכברה שבגליל.

על פי מסורת עממית המתועדת לראשונה בכתבי עולי הרגל מהמאה ה-17, קברו שכן בעיר מגוריו - יבנה, שבמרכז. בסמוך לקבר רבן גמליאל דיבנה ו"צדיקים נוספים".

== הערות שוליים ==

קטגוריה:תנאים
חצוצרת הקסם

חצוצרת הקסם (באנגלית: The Five Pennies) הוא סרט חצי ביוגרפי משנת 1959 על נגן הקורנט המפורסם רד ניקולס עם דני קיי, ברברה בל גדס, לואי ארמסטרונג וטיוזדיי וולד בתפקידים הראשיים.

את השירים בסרט חיברה סילביה פיין, אשתו של דני קיי שחיברה שירים לרבים מסרטיו. השיר "חמש הפרוטות" שחיברה, היה מועמד לפרס אוסקר לשיר המקורי הטוב ביותר. כן היה הסרט מועמד לפרס אוסקר לצילום הטוב ביותר, לפרס אוסקר לעיצוב התלבושות הטוב ביותר ולפרס אוסקר על המוזיקה.

דני קיי "מנגן" בקורנט בביצועו של ניקולס.

טיוזדיי וולד זכתה בפרס גלובוס הזהב לשחקנית חדשה מבטיחה ביותר.

סילביה פיין, אשתו של דני קיי, כתבה והלחינה את השירים בסרט.

==תקציר העלילה==
לורינג "רד" ניקולס (דני קיי), נגן קורנט מהעיר אוגדן ביוטה מגיע ב-1924 לניו יורק כדי לנסות את מזלו בעיר הגדולה. הוא מתקבל ללהקתו של ויל פרדייז (בוב קרוסבי). הנגנים שמתייחסים אליו בבוז מתרשמים עד מהרה מיכולתו.

הלהקה מנגנת מוזיקה איטית ושקטה שלא לטעמו של ניקולס. הוא פוגש בזמרת הלהקה, וולה סטוצמן (ברברה בל גדס) ובפגישה הראשונה הוא מדהים אותה כשהוא מנגן באחד המועדונים בהארלם עם לואי ארמסטרונג שגם הוא בתחילה מזלזל בו אבל לאחר מכן מתרשם מיכולותיו בנגינה.

עד מהרה הם מתאהבים ונישאים אך ניקולס בעל אופי לא יציב ועד מהרה הם רבים. ניקולס אוהב מוזיקת דיקסילנד ג'אז ועד מהרה הוא מסתכסך עם ויל ומפוטר. הוא מוצא את פרנסתו במופעים משעשעים עם הקורנט (כאן מדגים קיי את היכולות הקומיות שלו מה שלא היה במציאות של ניקולס).

ניקולס נפגש עם מנגנים כמו ג'ימי דורסי, גלן מילר ועוד ומראה להם את עיבודיו. הם מתרשמים וניקולס מקים את להקתו בשם "חמשת הפרוטות" (Five Pennies ששווים למטבע של Nickel - משחק מילים עם ניקולס).

הלהקה מצליחה ונודדת בכל ארצות הברית. לזוג נולדת ילדה בשם דורותי (סוזן גורדון) שנודדת אתם בדרכים אך לבסוף הם נאלצים לשלוח אותה לפנימייה.

דורותי חולה בשיתוק ילדים ונותרת נכה ברגליה. ניקולס החש רגשי אשמה, עוזב את עולם המוזיקה, זורק את הקורנט לים ומתחיל לעבוד כפועל במספנה.

כעבור שנים, דורותי (טיוזדיי וולד) ואמה, מנסים לשכנע את ניקולס לחזור ולנגן אך הוא מסרב.

לבסוף הוא מסכים ומתכונן במשך חודשיים לנגן באחד המועדונים אך מעטים באים להאזין לו אבל לפתע מגיע לואי ארמסטרונג בליווית נגניו המנגנים עם ניקולס והמקום מתמלא. דורותי צועדת בפעם הראשונה לעבר אביה והם מתחילים לרקוד.

==קישורים חיצוניים==

*[http://www.tcm.com/tcmdb/title/75067/The-Five-Pennies/ חצוצרת הקסם], באתר יוטיוב
*[https://www.youtube.com/watch?v=JimhENx3Zfo קדימון לסרט חצוצרת הקסם], באתר יוטיוב
*[https://www.youtube.com/watch?v=Fsx6mUoTHUM דני קיי ולואי ארמסטרונג שרים "כשהקדושים צועדים"], באתר יוטיוב
*[https://www.youtube.com/watch?v=vbfb2SYdSqo דני קיי שר "חמש הפרוטות"], באתר יוטיוב

קטגוריה:סרטי 1959
קטגוריה:סרטים באנגלית
קטגוריה:סרטים ביוגרפיים אמריקאיים
קטגוריה:סרטי פרמאונט
קטגוריה:סרטים מוזיקליים אמריקאיים
קטגוריה:סרטי דני קיי
Cut Me Deep

Cut Me Deep (בעברית: חתכת אותי עמוק) הוא שיר שהוקלט על ידי הזמרת הקולומביאנית שאקירה, בשיתוף הלהקה האמריקאית , מתוך אלבומה העשירי, Shakira. השיר יצא כרצועה ה-5 מתוך האלבום.
== רקע וכתיבה ==
השיר נכתב על ידי שאקירה, נאסרי אטוה, מארק פליזר, אלכס טאנס, בן ספיבק ואדם מסינגר, והופק על ידי מסינגר ואטוה.

שיתוף פעולה זה של שאקירה עם להקת , הוא הראשון, כאשר בשנת 2018, הוציאו שיר נוסף ביחד בשם "What We Said", שיצא כשיר בגרסה בשפה האנגלית עבור השיר הצרפתי "Comme moi", שהוציאה שאקירה ביחד עם בלאק אם באותה השנה.

== ביקורת והצלחה ==
השיר זה לשבחים ממבקרי המוזיקה, ובנוסף לכך, מגזין הבילבורד ערך ביקורת בו השיר עצמו הוזכר, תוך שנאמר עליו כי: "פעימות הרגאיי ושילוב הפופ, ביחד עם הסקא, הופך את השיר לרצועה בולטת מתוך האלבום". בספוטיפיי הצליח לצבור למעלה מ-8 מיליון השמעות, תוך שביוטיוב צבר למעלה מחצי מיליון צפיות.

== קישורים חיצוניים ==

== הערות שוליים ==

קטגוריה:שירי 2014
קטגוריה:שירי שאקירה
קטגוריה:שירים באנגלית
קטגוריה:שירים שנכתבו על ידי שאקירה
ענת זמיר

ענת זמיר (18 באפריל 1962 – 15 בדצמבר 2018) הייתה דוגמנית ושחקנית ישראלית.

==ביוגרפיה==
נולדה בשם ענת צימרמן לדליה ואברהם וגדלה בגבעתיים. אביה היה חירש, אמה חירשת-אילמת. מגיל 13 ועד גיוסה לצה"ל עברה התעללות מינית מקרוב משפחה רחוק<ref></ref>.

זמיר התמודדה בתחרות מלכת היופי 1980 ונבחרה ל"נערת ישראל," סגנית של מלכת היופי אילנה שושן. בתחרות מיס עולם שנערכה באותה השנה בלונדון נבחרה לסגנית שלישית.

היא דגמנה למותג בגדי הים "פלפל" וליצרני האופנה פולגת, קודאק וג'ורדש. הייתה אחת הדוגמניות המדוברות והמבוקשות ביותר בבוהמה התל אביבית בשנות השמונים.

זמיר גילמה את בת זוגו לשעבר של יהודה ברקן ואם בתו בסרט "נשיקה במצ"ח" משנת 1990 ושיחקה את אחד התפקידים הראשיים בקומדיית המצבים "שבט כהן", ששודרה בערוץ הראשון בשנת 1991.

במהלך קריירת הדוגמנות שלה, הייתה מכורה לסמים במשך שנים רבות, כולל ניסיונות גמילה רבים שכשלו. אושפזה מספר פעמים לצורך גמילה בבית החולים הפסיכאטרי בפרדסיה.

ב-2016 השתתפה בסרט התיעודי "שקר היופי" העוסק בעולם הדוגמנות ששודר בערוץ 10.

זמיר הייתה נשואה שלוש פעמים: לשוקי בן פורת (השניים חיו יחד במשך ארבע שנים), לד"ר עמי ויז'ינסקי, רופא שיניים, ולרמי סגס, איש עסקים ומסעדן. בנוסף, ניהלה מערכת יחסים עם אלי פפושדו והייתה בזוגיות עם דוד מושביץ במשך שלוש שנים.
מנישואה לד"ר ויז'ינסקי נולד לה בן.

נפטרה ב-15 בדצמבר 2018, בגיל 56, לאחר שהתמוטטה ברחוב הסמוך לביתה ברמת גן, והובהלה לבית חולים במצב קשה, ככל הנראה מצריכת סמים. היא נקברה בבית העלמין ירקון, מבלי שהנושא זכה לתהודה, בהלוויה חפוזה דלת משתתפים, כך שרק לאחר קבורתה נודע דבר פטירתה למכריה וחבריה מעולם הזוהר, ומחוץ לו.

==קישורים חיצוניים==

* 

==הערות שוליים==

קטגוריה:משתתפות בתחרות מלכת היופי (ישראל)
קטגוריה:משתתפות בתחרות מיס עולם 1980
קטגוריה:דוגמניות ישראליות
קטגוריה:דוגמנים ישראלים
קטגוריה:שחקניות קולנוע וטלוויזיה ישראליות
קטגוריה:נשים הקבורות בבית הקברות ירקון
קטגוריה:ישראליות שנולדו ב-1962
קטגוריה:ישראלים שנולדו ב-1962
קטגוריה:ישראליות שנפטרו ב-2018
קטגוריה:ישראלים שנפטרו ב-2018
ארץ קטן ומקיא ארסו

"ארץ קטן ומקיא ארסו" (1985) הוא רישום מאת הציירת הישראלית אביבה אורי.

==תיאור==
"ארץ קטן ומקיא ארסו" הוא רישום שנוצר על ידי אביבה אורי בשנת 1985. הרישום המופשט מתאר צורה גדולה דמוית כדור הנבקע לשניים, המוצבת בחלקו העליון של הפורמט. בעוד צידה הימני של הצורה מתואר במצב של התמוססות או התפוררות, צידה השמאלי של הצורה, המצויר בגיר שחור כהה המשולב על גיר כחול וחום, כמו "נוזל" אל חלקו התחתון של הפורמט. בכך נוצרת א-סימטריה, התורמת לתחושת הדינמית של הקומפוזיציה.

הדים לדימוי האפוקליפטי שיצרה אורי נמצא ברישום אחר מן התקופה, ובו מופיע שיר של אורי, המרחיב את שמו של רישום זה: "ארץ קטן | מקיא ארסו | ארץ קטן | קורא קריאת חרדת | ארץ קטן | נבקע מתוכו | שקע רשעותו | שיגעון אחזו | שיגעון אחזו | בְּלע אִשְׁךָ | הזעק אלוהיך | החזק מעמד | הדבק מרפקיו | הדבק כליונו | נבקע שכינתו | רצונו להיות".

התפוררות הצורה היינו מוטיב שהחל להופיע ביצירתה של אורי בשנות ה-70 של המאה ה-20, בעבודות כדוגמת "רקוויאם לציפור" (1973). במהלך שנות ה-80 התחדד מוטיב זה בעבודות כגון "בורות" (1980) או "הטנקים ינצחו" (1980). גליה בר אור וז'אן-פרנסואה שוורייה ראו בעבודות שיצרה אורי בשנת 1984 ואילך ביטוי למצוקה הנפשית של אורי לאחר מותו של בעלה דוד הנדלר וביטוי של האבל שנבע ממלחמת לבנון הראשונה.

==הערות שוליים==

קטגוריה:אביבה אורי
קטגוריה:רישומים
קטגוריה:ציור ישראלי
קטגוריה:רישום ישראלי
קטגוריה:יצירות משנת 1985
טומס ריבר

טומס ריבר (באנגלית: Toms River) היא עיר במחוז אושן, מדינת ניו ג'רזי שבארצות הברית. בעבר הייתה ידועה העיר כעיירת דובר. שינוי השם הוחלט באמצעות בחירות ב-14 בנובמבר 2006. נכון למפקד האוכלוסין משנת 2010, התגוררו בעיר כ-91,000 תושבים, מה שהופך את טומס ריבר לעיר השמינית בגודלה במדינה (לאחר שהייתה ממוקמת במקום השביעי בשנת 2000). בשנת 2006 דורגה העיר במקום ה-15 בדירוג הערים הבטוחות ביותר בארצות הברית. בשנת 2007 העיר דורגה במקום ה-14 בדירוג זה.

== היסטוריה ==
ישנן מחלוקות בכל הקשור להיסטוריה המוקדמת של ההתיישבות באזור ולגבי מקור השם. במהלך מלחמת העצמאות של ארצות הברית התרחשו כמספר תקריות אלימות באזור והתקיימה מתיחות רבה אל מול הבריטים. בשנות ה-80 וה-90 של המאה ה-20 העיר גדלה והתפחה באופן משמעותי. רק בשנות ה-90 אוכלוסיית העיר גדלה בכ-20,000 תושבים חדשים.

== דמוגרפיה ==
נכון למפקד האוכלוסין משנת 2010, התגוררו בעיר כ-91,239 תושבים בכ-34,760 משקי בית. הצפיפות היא כ-870 נפש לקמ"ר. ההרכב האתני של העיירה הוא: 89.91% (82,035 תושבים) לבנים, 2.70% (2,465 תושבים) אפרו-אמריקאים, 0.17% (156 תושבים) אינדיאנים, 3.58% (3,266 תושבים) אסייתים, 2.02% (1,785 תושבים) מגזעים אחרים, וכ-1.66% (1,515 תושבים) משני גזעים או יותר. לאחרונה אף החלו לגור בעיר יהודים חרדים המסונפים ללייקווד הסמוכה. הגיל החציוני הוא 43. ההכנסה החציונית היא 71,934$. כ-4.5% מהמשפחות ו-5.7% מכלל האוכלוסייה היו מתחת לקו העוני.

מבין תושבי העיר הידועים ניתן למנות את בריאן גראתי, פייפר פראבו, ג'ון הולמס ונורטון שוורץ.

== פוליטיקה וממשל ==
מועצת העיר מורכבת מכ-7 נציגים, כאשר 4 מהם נבחרים במחוזות בחירה, ושלושת האחרים נבחרים על ידי כלל התושבים. ראש העיר וחברי מועצת העירייה נבחרים בחודש נובמבר אחת לארבע שנים, כחלק ממערכת הבחירות לנשיאות ארצות הברית. נכון למרץ 2018, ראש העיר וארבעה מחברי המועצה משויכים למפלגה הרפובליקנית, לעומת שלושה חברי מועצה מן המפלגה הדמוקרטית.

בבחירות 2012, המועמד הרפובליקני מיט רומני קיבל כ-57% מקולות תושבי העיר, לעומת 42% שהצביעו עבור ברק אובמה הדמוקרטי כאשר שיעור ההצבעה עמד על כ-64%.

==קישורים חיצוניים==

* 

קטגוריה:ניו ג'רזי: עיריות
קטגוריה:יישובים שהוקמו ב-1768
LG V10

LG V10 הוא טלפון חכם בעל מסך מגע שיצרה חברת LG אלקטרוניקה כחלק מסדרת LG V. הטלפון הוכרז ב-1 באוקטובר 2015 בכנס MWC כטלפון החכם הראשון בסדרה. לאחר כפחות משנה השיקה החברה את הטלפון LG V20 שהוכרז כיורשו של הV10. התכונה העיקרית במכשיר היא התצוגה המותאמת אישית לצד התצוגה הראשית שמאפשרת הצגת הודעות, שמע וכולי מבלי לגרום לשינוי בתצוגה הראשית. המכשיר בעל טביעת אצבע.

== תכונות ==
=== חומרה ===
הV10 בעל מצלמה ומפרטים דומים לLG G4. הטלפון מציג ברזולוצית 1440x2560 על גבי מסך 5.7 אינץ'. למכשיר שתי ליבות Cortex-A57 בתדר 1.8GHz וארבע ליבות Cortex-A53 בתדר 1.45GHz. המצלמה האחורית של המכשיר מציגה ב-16 מגה-פיקסל לעומת הקדמית שמציגה ב5 מגה-פיקסל בלבד. הזיכרון הנדיף של המכשיר הוא 4GB ונפח האחסון שלו הוא 64GB. סוללת המכשיר משדרת 3000mAh. בגב המכשיר קיימת מערכת טביעת אצבע. המכשיר זמין בצבעים : שחור, לבן, כחול בהיר וכחול כהה. גודל המכשיר הוא 159.6 מ"מ לאורך, 79.3 מ"מ לרוחב ו8.6 מ"מ עובי. משקלו 192 גרם וצורתו מלבן.

=== תוכנה ===
הV10 כולל את מערכת האנדרואיד 5.1.1.

== קישורים חיצוניים ==

* 

== הערות שוליים ==

קטגוריה:טלפונים סלולריים של LG
קטגוריה:מכשירים שהושקו ב-2015
פנחס מאירי

חברי המועצה המקומית של פתח תקווה. מאירי במרכז.
פנחס (מער) מאירי (16 במרץ 1865 – 15 בדצמבר 1938) היה מחלוצי היישוב ומראשוני מתיישבי פתח תקווה. מאירי היה ראש ועד פתח תקווה בשנים 1922–1928, היה מספר פעמים חבר הוועד והשתתף בהגנת המושבה.

== ביוגרפיה ==
מאירי נולד בפוניבז' שבליטא לנפתלי הרץ וציפורה. בילדותו למד בחדר, ולאחר מכן בישיבות בערים קיידאן ודווינסק. ב-1882 נשא לאישה את שרה ליפשיץ.

ב-1882 קנה אביו אדמות בפתח תקווה ושלח אותו למקום לפניו. ב-1883 עלה לארץ עם קבוצת "הביליסטוקאים" והתיישב במושבה יהודיה שהקימו מתיישבי פתח תקווה שנמלטו מפני הקדחת. אנשי יהודיה הלכו כל יום שעתיים לפתח תקווה כדי לעבוד את האדמה.

מספר שנים לאחר מכן הרב אריה פרומקין התיישב באחוזת לחמן בפתח תקווה, משך אחריו עוד אנשים והקים ישיבה ותלמודי תורה במקום. אל הרב פרומקין הצטרף מאירי כתלמיד, מורה ופועל.

ב-1885 ביקר קלונימוס זאב ויסוצקי בארץ והתעניין במצב המושבה פתח תקווה. אנשי יהודיה רצו לשכנעו שאין אפשרות להקים יישוב על אדמות פתח תקווה כדי שיקבלו כספים להמשך המצב הנוכחי - עבודה במרחק שעתיים מהבית. לשם כך גייסו אנשי יהודיה את מאירי לשרת את ויסוצקי במהלך ביקורו בארץ ולשכנעו בכך במהלך ביקורו. לשליחות זו התנגד מאוד הרב פרומקין שהאמין בכך שהמושבה צריכה להיות באדמות פתח תקווה עצמן. לאחר שהסתיימה המחלוקת בהחלטה שהמושבה תהיה בפתח תקווה הסכים הרב פרומקין לשליחות, ומאירי יצא לשרת את ויסוצקי. על עבודה זו סירב מאירי לקבל תשלום, וויסוצקי מינהו למקשר בין המושבה פתח תקווה לבין הנהלת ארגון חובבי ציון בארץ.

מאוחר יותר הצטרף מאירי לעשרים ושמונה האיכרים שקיבלו תמיכה מהברון רוטשילד בפתח תקווה, והיה חבר בוועד "העשרים ושמונה". עם הזמן הקים מאירי משק גדול ומגוון והחזיר את ההלוואות לפקידות הברון במושבה.

מאירי השתתף בהגנה על פתח תקווה ונלחם פעמים רבות באומץ לב עם פורעים ערבים מהכפרים ג'לג'וליה ופג'ה שבסביבה. ב-1898 התנפלו פורעים ערבים על של מאירי בדרך מזכרון יעקב לפתח תקווה מדרום לג'לג'וליה, ופצעו אותו פצעים קשים. מאירי נאלץ לנסוע לאירופה כדי לעשות ניתוחים וחריץ נשאר בראשו עד סוף ימיו.

מאירי נבחר מספר פעמים לוועד המושבה פתח תקווה, וכיהן כראש הוועד בין השנים 1922–1928 (בשנים 1914–1918 הוועד היה מועצה מקומית).

מאירי נפטר ב-15 בדצמבר 1938 בפתח תקווה. על שמו של מאירי נקרא רחוב בפתח תקווה.

== הערות שוליים ==

2018 03
קטגוריה:ראשי ועד המושבה פתח תקווה
קטגוריה:ארץ-ישראלים שנולדו ב-1865
קטגוריה:ארץ-ישראלים שנפטרו ב-1938
קטגוריה:אישים הקבורים בבית הקברות סגולה
קטגוריה:אנשי העלייה הראשונה
1952 בגרמניה

שנת 1951 בגרמניה הייתה השנה בה ציינה גרמניה 81 שנות לאום.

== הנהגה ==
* נשיא גרמניה - תיאודור הויס
* קנצלר גרמניה - קונראד אדנאואר

== אירועים ==
* פירוק חברת אי גה פארבן מתחיל.

== נולדו ==
* 31 בינואר - יאן הופר, עיתונאי גרמני.
* 3 במרץ - וולפגנג קוביצקי, כדורגלן גרמני.
* 4 באפריל - רוזמרי אקרמן, אתלטית.
* 10 במאי - רולנד קייזר, זמר גרמני.
* 26 ביולי - היינר ברנד, שחקן כדוריד גרמני.
*19 באוגוסט - בודו הומבך, פוליטיקאי גרמני.
* 29 באוגוסט - פאלק הופמן, צוללן גרמני.
* 21 בספטמבר - אנליזה מישל, נערה גרמנייה קתולית שלקתה בנפשה (נפטרה ב-1976).
* 2 באוקטובר - פיטר קוזלובסקי, פילוסוף ואקדמאי גרמני (נפטר ב-2012).
* 28 באוקטובר - תומאס דינגר, מוזיקאי גרמני (נפטר ב-2002).
* 21 בנובמבר - איליה ריכטר, שחקן גרמני, מנחה טלוויזיה, זמר וסופר.
* 3 בדצמבר - ברונו ג'ונאס, אומן ושחקן גרמני. 
* 17 בדצמבר - יוכן בכפלד, מתאגרף גרמני.

== נפטרו ==
* 22 בינואר - אלכסנדר בהם, פיזיקאי גרמני (נולד ב-1880).
* 4 ביולי - קרל פלטן, שחקן גרמני (נולד ב-1877).
* 6 ביולי - גרטרוד וולה, שחקנית גרמנייה (נולדה ב-1891).
* 31 ביולי - ולדמאר בונסלס, סופר גרמני (נולד ב-1880).
* 13 באוגוסט - וילם הוזנפלד, קצין ומורה (נולד ב-1895).
==קישורים חיצוניים==

קטגוריה:שנים בגרמניה
גרמניה
קטגוריה:1952 בגרמניה
פרדריק (מרילנד)

פרדריק (באנגלית: Frederick) היא עיר במרילנד שבארצות הברית. העיר נחשבת לפרשת דרכים חשובה באזור. כיום מתגוררים בפרדריק כ-65,000 תושבים, והיא העיר השנייה בגודלה במדינה לאחר בולטימור. ישנן מחלוקות לגבי מקור שם העיר, אך היא ככל הנראה קרויה על שם פרידריך השני, מלך פרוסיה או פרדריק, נסיך ויילס.

מבין תושבי העיר הידועים ניתן למנות את ג'ו אלכסנדר, מייקל ביזלי, רוג'ר טוני, קלייר מקרדל וטרנס מוריס.

== היסטוריה ==
עוד לפני הגעת האירופאים, אזור פרדריק היווה פרשת דרכים עבור האינדיאנים. בשנת 1730 הוקמה ההתיישבות האירופאית הראשונה בסביבה, מצפון לפרדריק. בשנת 1745 החלה ההתיישבות בפרדריק עצמה. בסוף המאה ה-18 העיר היוותה נתיב הגירה חשוב למהגרים מגרמניה ׁ(במיוחד אוונגליסטים ולותרנים), סקוטלנד, צרפת ומאוחר יותר גם מאירלנד. בשנים שלאחר מכן העיר הפכה למרכז משפטי ומסחרי חשוב. במהלך המאה ה-19 העיר הייתה ידועה במיוחד בשל הפלורליזם הדתי שבה. בשנת 1818 הוקמה כנסייה מתודיסטית מעורבת ללבנים ולאפרו-אמריקאים. בנוסף על כך, פרדריק הפכה למקור ייצוא נרחב של זהב, נחושת, אבן גיר, שיש, ברזל ומינרלים אחרים. בשנת 1831 נחנכה תחנת הרכבת המקומית.

בשנת 1861 העיר שימשה לזמן קצר כעיר הבירה של מרילנד. באותה השנה מספר מחוקקים מקומיים ניסו (ללא הצלחה) להביא את המדינה לפרישה מהאיחוד ולהצטרפות לקונפדרציית המדינות של אמריקה. בגלל מיקומה, פרדריק הפכה למקום אסטרטגי מאוד. במהלך מלחמת האזרחים האמריקנית עבדים רבים ברחו דרך העיר לעבר הצפון ולאחר מכן הצטרפו לצבא האיחוד כנגד צבא הקונפדרציה. במהלך המלחמה הוקמו בתי חולים רבים בעיר שטיפלו בפצועים משני הצדדים. בדרכו לפגישה עם הגנרל ג'ורג' מקללן, הנשיא אברהם לינקולן עבר בעיר ואף נשא בה נאום קצר. לאורך כל שנות מלחמה העיר הייתה מוקד לעימותים ולמתיחות בין הכוחות השונים, וביולי 1864 צבא הקונפדרציה תקף את העיר ובזז ממנה כ-200 אלף דולר (3.13 מיליון דולר ב-2017).

הקהילה היהודית בעיר נוסדה באמצע המאה ה-18, וקהילה זו התפתחה מאוד באמצע המאה ה-19.

== דמוגרפיה ==
לפי מפקד האוכלוסין שנערך בשנת 2010, מתגוררים בעיר כ-65,239 תושבים בכ-27,000 משקי בית. ההרכב הגזעי של העיר הוא: 61% לבנים, 18.6% אפרו-אמריקאים, 0.2% אינדיאנים, 5.8% אסייתים, וכ-14.4% היספנים. כמעט 4% מאוכלוסיית העיר היו משני גזעים או יותר.

==קישורים חיצוניים==

* 
* 

קטגוריה:מרילנד: ערים
קטגוריה:יישובים שהוקמו ב-1745
לואי-מארי קישרא

לואי-מארי קישרא (בצרפתית: Louis-Marie Quicherat; 13 באוקטובר 1799, פריז – 17 בנובמבר 1884) היה בלשן ומורה צרפתי, לטיניסט ומילונאי ומוזיקולוג שנודע בעיקר בזכות מילוניו הלטיני-צרפתי והצרפתי-לטיני.

==ביוגרפיה==

לואי-מארי קישרא נולד בפריז ב–1799 כבנם של פיליבר קישרא (1845-1761) ושל ז'אן פיירט לבית מנאל (Maynal) . הוא היה אחיו הבכור של ההיסטוריון ז'ול קישרא. למד בתיכון הקיסרי, לימים תיכון לואי הגדול, לצדם של אז'ן בירנוף ולואי אשט. בשנת 1819 התקבל לבית הספר היוקרתי "אקול נורמל סופרייר", (שנקרא אז Pensionnat normal) בחוג לספרות. בשנת 1826 עבר את מבחני ההסמכה (agrégation) והחל לעבוד כמורה לדקדוק ולרטוריקה. בהמשך בשנת 1842 התמנה כמנהל ספריית על שם סנט ז'נבייב (ז'נבייב הקדושה) בפריז. בשנת 1864 נבחר למכון של צרפת כחבר באקדמיה לכתובים ולספרות.

קישרא עמל במסירות נפש רבה על חיבור מילוניו הדו-לשוניים לשפה הלטינית. לדברי בן אחיינו, הלטיניסט אמיל שאטלן, עד יום מותו הקדיש כשש עשרה שעות ביממה לעבודה זו ואף פטירתו יוחסה למאמץ היתר בהכנת מהדורה חדשה (העשרים) של המילון. לדברי שאטלן היה קישרא טרוד רק במעט בעניינים שאינם קשורים ללטינית ובשנותיו האחרונות רק שיחה בשפה זו יכלה להוציאו מאדישותו הגוברת.

==ספרים==
קישרא חיבר ספרי לימוד רבים למוזיקה, ללטינית ולצרפתית. בין ספריו המפורסמים ביותר היו מילוניו הלטיני-צרפתי והצרפתי-לטיני, שהיו למקור מידע יוצא מן הכלל לחוקרי השפה הלטינית במאה ה-19 ובתחילת המאה ה-20. בשנת 1934 בתחום הוראת הלטינית בצרפת תפס את מקומו המילון הלטיני-צרפתי של פליקס גאפיו, שהתבסס על שיטות מילונאיות יותר חדשניות ושהתמקד יותר בלטינית הקלאסית של קיקרו ויוליוס קיסר.
*Louis Quicherat et A. Daveluy Dictionnaire latin français 1857 (קישרא וא. דאוולי)
*1858 - Dictionnaire français-latin - שהופק על בסיס המילון הלטיני-צרפתי, ונסמך על המחברים הרומאים הקלאסיים לגבי השפה השגורה, על מחברים ספציפיים בנוגע לשפה הטכנית, על כתבי אבות הכנסייה לגבי שפת הקודש ועל המילון של די קאנז' לגבי הלטינית של ימי הביניים.
*Introduction à la lecture de Nonius Marcellus (מבוא לקריאה בנוניוס מרקלוס)
*1826 - Traité de versification latine (ספר לימוד לחריזה לטינית)
*1839 - Nouvelle prosodie latine (פרוזודיה לטינית חדשה) - מהדורתו ה-30 פורסמה בשנת 1887
*1867 - Adolphe Nourrit, sa vie, son talent, son caractère, sa correspondance, (אדולף נורי, חייו, כישרונו, אופיו, מכתביו) ספר על זמר הטנור אדולף נורי
*1879 - Mélanges de philologie -סוגיות פילולוגיות שונות

==קישרא במדיה האמנותית==
*אחד מגבורי הספר של ז'ורז' דיאמל, Suzanne et le jeunes hommes (סוזן והצעירים) (1941) התייחס בהערצה ל"לטינית של קישרא".
*קישרא הלטיניסט מוזכר גם בספורו של בורחס - Funes el memorioso (פונס הזכרן).

==קישורים חיצוניים==
*[https://www.geneastar.org/celebrite/quicheratlo/louis-marie-quicherat האתר הניאלוגי geneastar]

==הערות שוליים==

קטגוריה:בלשנים ולשונאים צרפתים
קטגוריה:חוקרי העת הקלאסית
קטגוריה:מוזיקולוגים צרפתים
קטגוריה:מילונאים צרפתים
קטגוריה:ספרנים ומידענים צרפתים
קטגוריה:פילולוגים
קטגוריה:צרפתים שנולדו ב-1799
קטגוריה:צרפתים שנפטרו ב-1884
מנהטן (קנזס)

מנהטן (באנגלית: Manhattan) היא עיר בצפון קנזס, ארצות הברית. נכון לשנת 2010, מתגוררים בעיר כ-52,000 תושבים. נמל התעופה הצמוד לעיר הוא נמל התעופה השני בקנזס בדרגת העומס. בצמוד לעיר ישנו גם בסיס של צבא ארצות הברית.

== היסטוריה ==
עד להגעת האירופאים באמצע המאה ה-19 האזור היה מיושב על ידי אינדיאנים. השבט המקומי ויתר באופן רשמי על בעלותו על האזור ב-14 בינואר 1846. בשנים 1854-1855 החלה ההתיישבות האמריקאית באזור זה. בתחילת ההתיישבות היו כמספר התנגשויות עם האינדיאנים בסביבה.

== דמוגרפיה ==
בשנת 2016 אוכלוסיית העיר נעמדה ב-54,983 תושבים, ועוד כ-45,000 איש מתגוררים מסביבה, דבר שהופך את המטרופולין לאזור העירוני הרביעי בגודלו במדינה. בעיר יש 20,008 משקי בית. ההרכב הגזעי של העיר הוא: 83.5% לבנים, 5.5% אפרו-אמריקאים, 0.5% אינדיאנים, 5.1% אסיאתיים, 1.9% מגזעים אחרים וכ-3.5% משני גזעים או יותר. הגיל החציוני בעיר הוא 23.8 שנים. ההרכב המגדרי של העיר הוא 50.9% גברים ו-49.1% נשים.

== פוליטיקה וממשל ==
מועצת העיר מורכבת מכחמישה נציגים אשר נבחרים בבחירות אישיות. בכל בחירות שלושה נציגים עומדים לבחירה. שני המועמדים אשר מקבלים את מספר הקולות הגבוה ביותר מכהנים כארבע שנים, ואילו השלישי עומד לבחירה לאחר כשנתיים. ראש העיר מנהל את ישיבות מועצת העיר ויש לו זכות וטו. תושבי העיר בדרך כלל תומכים במועמד הרפובליקאי בבחירות לנשיאות ארצות הברית.

==קישורים חיצוניים==

* 
* 

קטגוריה:קנזס: ערים
קטגוריה:יישובים שהוקמו ב-1855